มหาวิทยาลัยศรีนครินทรวิโรฒ
มหาวิทยาลัยศรีนครินทรวิโรฒ (English: Srinakharinwirot University; อักษรย่อ: มศว – SWU) ถือกำเนิดจาก "โรงเรียนฝึกหัดครูชั้นสูง" ซึ่งก่อตั้งเมื่อ พ.ศ. 2492 และต่อมาได้พัฒนาขึ้นเป็นลำดับจนเป็น "วิทยาลัยวิชาการศึกษา" เมื่อ พ.ศ. 2497 และได้รับการยกฐานะขึ้นเป็น "มหาวิทยาลัยศรีนครินทรวิโรฒ" เมื่อ พ.ศ. 2517
มหาวิทยาลัยศรีนครินทรวิโรฒ แรกเริ่มได้จัดตั้งเป็น<b data-parsoid='{"dsr":[1780,1810,3,3]}'>โรงเรียนฝึกหัดครูชั้นสูง สังกัดกระทรวงศึกษาธิการ ซึ่งเป็นการผลักดันของ ศาสตราจารย์ หม่อมหลวงปิ่น มาลากุล ปลัดกระทรวงศึกษาธิการในขณะนั้น โดยจัดตั้งเมื่อวันที่ 28 เมษายน พ.ศ. 2492 เพื่อผลิตวิชาชีพครู ซึ่งกำลังประสบปัญหาขาดแคลนเป็นจำนวนมากในขณะนั้น นับว่าเป็นการเริ่มต้นการศึกษาในระดับวุฒิประกาศนียบัตรครูประถมศึกษา และประกาศนียบัตรครูมัธยมศึกษา มีผู้อำนวยการโรงเรียนคนแรกคือ หลวงสวัสดิสารศาสตรพุทธิ (สวัสดิ์ สุมิตร)
ในกาลต่อมา พ.ศ. 2496 ศาสตราจารย์ ดร.สาโรช บัวศรี ผู้อำนวยการโรงเรียนฝึกหัดครูชั้นสูงในขณะนั้น ได้เสนอต่อกระทรวงศึกษาธิการให้ก่อตั้ง วิทยาลัยวิชาการศึกษา [1] ในยุคสมัยนั้นวิชาชีพครูสูงสุดแค่วุฒิ ป.ม. (ประกาศนียบัตรประโยคครูมัธยม) ซึ่งรับนักเรียกจากระดับมัธยมศึกษาปีที่ 3 มาศึกษาต่อเทียบเท่ากับอนุปริญญาเท่านั้น ทำให้ปัญญาชนในสมัยนั้นหันไปเรียนวิชาชีพอื่นที่ได้รับใบปริญญา ศาสตราจารย์ ดร.สาโรช บัวศรี เป็นบุคคลที่ได้รับมอบหมายให้เข้าชี้แจงให้คณะรัฐบาลเข้าใจถึงเหตุและผลที่จะดำเนินการและสิ่งที่เกิดขึ้น หากให้สามารถเปิดสอนครูถึงระดับปริญญาและสามารถชี้แจงจนเข้าใจร่วมกันได้ ซึ่งในที่สุดที่ประชุมจึงได้มีมติยอมรับ และผ่านพระราชบัญญัติวิทยาลัยวิชาการศึกษาออกมา แต่กว่าที่จะได้มีการยอมรับนั้นค่อนข้างพบอุปสรรคพอสมควร
เพื่อพัฒนาความรู้ทางด้านการศึกษาให้เป็นวิชาชีพที่มีระบบแบบแผนมากขึ้น พร้อมทั้งได้เปิดการเรียนการสอนครอบคลุมทั้งในระดับบัณฑิต มหาบัณฑิต และดุษฎีบัณฑิต โดยมี ศาสตราจารย์ หม่อมหลวงปิ่น มาลากุล ดำรงตำแหน่งอธิการ และศาสตราจารย์ ดร.สาโรช บัวศรี ดำรงตำแหน่งหัวหน้าคณะวิชาการศึกษา หลังจากนั้น จึงได้ดำรงตำแหน่งอธิการวิทยาลัยวิชาการศึกษา ในระยะนี้ได้มีการตั้งโรงเรียนสาธิต (Demonstration School) เพื่อให้เป็นแปลงทดลองค้นคว้าในระบบการศึกษาพื้นฐานสมัยใหม่ พร้อมกับมีการขยายวิทยาลัยวิชาการศึกษาไปยังส่วนภูมิภาคต่าง ๆ โดยขยายวิทยาเขตปทุมวัน วิทยาเขตบางแสน วิทยาเขตพิษณุโลก วิทยาเขตมหาสารคาม วิทยาเขตสงขลา วิทยาเขตพระนคร และวิทยาเขตพลศึกษา โดยมีวิทยาเขตประสานมิตรเป็นศูนย์กลางการบริหาร
ในปี พ.ศ. 2516 ก่อนหน้า เหตุการณ์ 14 ตุลา ในช่วงเวลาที่ศาสตราจารย์ ดร.สุดใจ เหล่าสุนทร ดำรงตำแหน่งอธิการวิทยาลัยวิชาการศึกษา คณาจารย์ นิสิต และข้าราชการ ได้ร่วมกันเรียกร้องต่อรัฐบาลให้ปรับฐานะวิทยาลัยวิชาการศึกษาเป็นมหาวิทยาลัย และย้ายสังกัดจากกระทรวงศึกษาธิการไปขึ้นกับทบวงมหาวิทยาลัย ท่ามกลางการปกครองที่เข้มงวดรุนแรงของรัฐบาลทหารในขณะนั้น เพื่อความคล่องตัวในการพัฒนาโครงสร้าง การบริหาร และการเรียนการสอนที่จำกัด ไปสู่การเป็นมหาวิทยาลัยและการขยายตัวที่มีความหลากหลายวิชาชีพ ท้ายที่สุด มหาวิทยาลัยศรีนครินทรวิโรฒ "มหาวิทยาลัยที่เจริญเป็นศรีสง่าแก่มหานคร" ได้สถาปนาขึ้นเมื่อวันที่ 29 มิถุนายน พ.ศ. 2517 [2] โดยมีศาสตราจารย์ ดร.สุดใจ เหล่าสุนทร เป็นอธิการบดี โดยนามของมหาวิทยาลัยได้รับพระราชทานนามจากพระบาทสมเด็จพระปรมินทรมหาภูมิพลอดุลยเดช ซึ่งทรงพระกรุณาโปรดเกล้าฯ เมื่อ 6 มีนาคม พ.ศ. 2517 โดยพระราชทานเพียงชื่อเต็มและความหมายของชื่อดังกล่าว
มหาวิทยาลัยมีระบบบริหารจัดการในรูปวิทยาเขตมาจนถึง พ.ศ. 2533 รวมเวลา 16 ปี วิทยาเขตภูมิภาค ทั้ง 5 แห่ง เริ่มแยกออกไปเป็นมหาวิทยาลัยอิสระ โดยมีการบริหารจัดการและงบประมาณเป็นของตนเอง ขณะที่มหาวิทยาลัยแม่ก็ขยายตัวไปที่ อำเภอองครักษ์ จังหวัดนครนายก ในปี พ.ศ. 2539 จากอดีตที่มีคณะศึกษาศาสตร์ คณะมนุษยศาสตร์ คณะสังคมศาสตร์ คณะวิทยาศาสตร์ คณะพลศึกษา และบัณฑิตวิทยาลัย ภายหลังมีการจัดตั้งคณะแพทยศาสตร์ คณะวิศวกรรมศาสตร์ คณะศิลปกรรมศาสตร์ คณะทันตแพทยศาสตร์ คณะเภสัชศาสตร์ คณะสหเวชศาสตร์ และคณะพยาบาลศาสตร์ ตามลำดับ จวบจนปัจจุบัน มหาวิทยาลัยศรีนครินทรวิโรฒ ประกอบไปด้วยคณะวิชาทั้งสิ้น 15 คณะ วิทยาลัย 3 วิทยาลัย 1 บัณฑิตวิทยาลัย มีหน่วยงานภายในมหาวิทยาลัยประเภทศูนย์/สำนัก/สถาบัน ทั้งหมด 14 หน่วยงาน
เมื่อวันที่ 21 เมษายน พ.ศ. 2559 พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยมหาวิทยาลัยศรีนครินทรวิโรฒ[3] ส่งผลให้มหาวิทยาลัยเปลี่ยนรูปแบบการบริหารงาน เป็นสถาบันอุดมศึกษาในกำกับของรัฐ เมื่อพ้นกำหนด 30 วันนับแต่วันที่ 21 เมษายน พ.ศ. 2559 ซึ่งเป็นวันประกาศในราชกิจจานุเบกษา หรือตรงกับวันที่ 20 พฤษภาคม พ.ศ. 2559
มหาวิทยาลัยศรีนครินทรวิโรฒ มีรากฐานมาจาก "โรงเรียนฝึกหัดครูชั้นสูง" และพัฒนาเป็น "วิทยาลัยวิชาการศึกษา" (Collage of Education อักษรย่อ วศ.) มีพัฒนาการและประวัติความเป็นมาดังนี้[4]
พ.ศ. 2492 - ก่อตั้ง "โรงเรียนฝึกหัดครูชั้นสูง" ถนนประสานมิตร อำเภอพระโขนง จังหวัดพระนคร พ.ศ. 2496 - ศาสตราจารย์ ดร.สาโรช บัวศรี เสนอให้ยกระดับวิชาครูจนระดับปริญญา (ในขณะนั้น วุฒิครูที่สูงสุดคือวุฒิ ป.ม. (ประกาศนียบัตรประโยคครูมัธยม) ซึ่งเทียบเท่ากับอนุปริญญาเท่านั้น) และเปลี่ยนสถานะจากโรงเรียนฝึกหัดครูชั้นสูงเป็น "วิทยาลัยวิชาการศึกษา" และเริ่มเปิดสอนตามหลักสูตรการศึกษาบัณฑิต (กศ.บ.) สาขาต่าง ๆ คือ สาขาประถมศึกษา มัธยมศึกษา อาชีวศึกษา และการบริการการศึกษา พ.ศ. 2497 - เพื่อให้วิทยาลัยวิชาการศึกษาได้มีอำนาจให้การศึกษาถึงขั้นปริญญาได้โดยสมบูรณ์ กระทรวงศึกษาธิการจึงได้เสนอพระราชบัญญัติ วิทยาลัยวิชาการศึกษา พ.ศ. 2497 ต่อสภาผู้แทนราษฎร และตราเป็นพระราชบัญญัติเมื่อวันที่ 16 กันยายน 2497 มีคณะแรกตั้งคือ คณะวิชาการศึกษา คณะวิชาวิจัยการศึกษา คณะวิชามนุษยธรรมศึกษาและสังคมศาสตร์ คณะวิทยาศาสตร์และคณิตศาสตร์ และสำนักงานอธิการบดี พ.ศ. 2498 - จัดตั้งวิทยาลัยวิชาการศึกษา วิทยาเขตปทุมวัน เปิดเฉพาะสาขามัธยมศึกษา แบ่งเป็น 3 คณะวิชา คือ คณะวิชาการศึกษา คณะมนุษยธรรมศึกษาและสังคมศาสตร์ และคณะวิทยาศาสตร์และคณิตศาสตร์ ผู้สำเร็จการศึกษาระดับปริญญาตรีจะได้รับวุฒิปริญญาตรีวิชาการศึกษา (กศ.บ.) สาขามัธยมศึกษา วิทยาศาสตรบัณฑิต (วท.บ.) และศิลปศาสตรบัณฑิต (ศศ.บ.) และจัดตั้ง "โรงเรียนมัธยมสาธิตวิทยาลัยวิชาการศึกษาปทุมวัน" (ปัจจุบันคือ โรงเรียนสาธิตมหาวิทยาลัยศรีนครินทรวิโรฒ ปทุมวัน) เป็นสถาบันอุดมศึกษาแห่งแรกของไทยที่นำระบบโรงเรียนสาธิตมาใช้ในระดับอุดมศึกษา พ.ศ. 2499 - เปิดสอนขั้นปริญญาโท โดยในขั้นแรกเปิดสอนเฉพาะสาขาจิตวิทยาประชากร โดยร่วมกับสถาบันระดับชาติสำหรับการค้นคว้าเรื่องเด็ก และจัดตั้ง "โรงเรียนมัธยมสาธิต วิทยาลัยวิชาการศึกษา ประสานมิตร" และ "โรงเรียนประถมสาธิต วิทยาลัยวิชาการศึกษา ประสานมิตร" พ.ศ. 2504 - เปิดสอนหลักสูตรการศึกษามหาบัณฑิต (กศ.ม.) ซึ่งวิทยาลัยวิชาการศึกษาจัดสอนขึ้นเองโดยตรง พ.ศ. 2506 - วิทยาลัยวิชาการศึกษาได้รับโอน "สถาบันระหว่างชาติสำหรับการค้นคว้าเรื่องของเด็ก" (International Institute for Child Study) ซึ่งกระทรวงศึกษาธิการได้ร่วมมือกับองค์การการศึกษา วิทยาศาสตร์ และวัฒนธรรมแห่งสหประชาชาติ หรือ ยูเนสโก (UNESCO) ให้เป็นของรัฐบาลไทยโดยตรง และได้เปลี่ยนชื่อเป็น "สถาบันสำหรับการค้นคว้าเรื่องเด็กกรุงเทพฯ" Bangkok Institute For Child Study (BICS) เพื่อทำการค้นคว้าวิจัยทางจิตวิทยาเกี่ยวกับความเจริญงอกงามของเด็กในด้านต่าง ๆ และให้วิทยาลัยวิชาการศึกษาทำงานร่วมกับสถาบันระหว่างชาตินี้อย่างใกล้ชิด พ.ศ. 2512 - ได้จัดตั้งสาขาวิทยาลัยวิชาการศึกษาขึ้นในส่วนกลางอีกแห่งหนึ่งเรียกว่า "วิทยาลัยวิชาการศึกษา พระนคร" ซึ่งตั้งอยู่ในบริเวณเดียวกับวิทยาลัยครูพระนคร ในที่ดินของวัดพระศรีมหาธาตุวรมหาวิหาร อำเภอบางเขน จังหวัดพระนคร ได้มีการเดินขบวนของนิสิตเรื่องการพิจารณาเกี่ยวกับฐานะของวิทยาลัย แต่เนื่องจากความผันผวนทางเหตุการณ์บ้านเมืองทำให้การพิจารณาเป็นไปอย่างล่าช้า พ.ศ. 2513 - วิทยาลัยพลศึกษา ได้เข้ามาสมทบเป็นสาขาหนึ่งของวิทยาลัยวิชาการศึกษา โดยกรมพลศึกษาเป็นผู้ดำเนินการ และเรียกชื่อว่า "วิทยาลัยวิชาการศึกษา พลศึกษา" โดยมีหลักสูตรครู 5 ปี เรียกว่าครูพละ ปัจจุบันคือคณะพลศึกษา มหาวิทยาลัยศรีนครินทรวิโรฒ พ.ศ. 2517 - วิทยาลัยวิชาการศึกษา ได้รับการยกฐานะขึ้นเป็นมหาวิทยาลัย และไปสังกัดทบวงมหาวิทยาลัยของรัฐ วิทยาลัยวิชาการศึกษาทั้ง 8 แห่งนี้รวมกันเป็น "มหาวิทยาลัยศรีนครินทรวิโรฒ" และเรียกชื่อมหาวิทยาลัยโดยระบุที่ตั้งเช่นที่เคยเรียกมาแต่เดิม ยกเว้นวิทยาลัยวิชาการศึกษาพระนคร ซึ่งเรียกว่า "มหาวิทยาลัยศรีนครินทรวิโรฒ บางเขน" เริ่มเปิดสอนขั้นปริญญาเอก โดยเปิดสอนในสองสาขาวิชา คือ สาขาพัฒนศึกษาศาสตร์ และสาขาการวิจัยและการพัฒนาหลักสูตร พ.ศ. 2519 - มหาวิทยาลัยศรีนครินทรวิโรฒ เปิดสอนหลักสูตรปริญญาตรีวิทยาศาสตร์ และศิลปศาสตร์ ในบางแขนงวิชาเพิ่มขึ้น และในปีเดียวกันก็ได้รับหลักสูตรปริญญาการศึกษาบัณฑิต (สาขาครูพยาบาล) ของวิทยาลัยพยาบาลกรุงเทพ กระทรวงสาธารณสุข เข้ามาสมทบ (ปัจจุบันคือ วิทยาลัยพยาบาลบรมราชชนนี กรุงเทพ) พ.ศ. 2524 - สมเด็จพระเทพรัตนราชสุดาฯ สยามบรมราชกุมารี ทรงเข้าศึกษาต่อในระดับปริญญาเอก พ.ศ. 2527 - เปิดสอนหลักสูตรขั้นปริญญาโท สาขาการวิจัยพฤติกรรมศาสตร์ประยุกต์ และสาขาการศึกษาก่อนวัยเรียน พ.ศ. 2528 - จัดตั้งคณะแพทยศาสตร์ ที่วิทยาเขตประสานมิตร โดยในระยะแรกทางมหาวิทยาลัยได้ร่วมมือกับกรุงเทพมหานคร โดยให้โรงพยาบาลวชิรพยาบาล (ปัจจุบัน คณะแพทยศาสตร์วชิรพยาบาล มหาวิทยาลัยนวมินทราธิราช) เป็นฐานการศึกษาระยะคลินิก (ชั้นปีที่ 4-6) และเปิดสอนหลักสูตรปริญญาโททางสาขาศิลปศาสตร์ พ.ศ. 2529 - สมเด็จพระเทพรัตนราชสุดาฯ สยามบรมราชกุมารี ทรงสำเร็จการศึกษาปริญญาการศึกษาดุษฎีบัณฑิต สาขาพัฒนศึกษาศาสตร์ ด้วยแต้มเฉลี่ย 3.86 พ.ศ. 2535 - คณะรัฐมนตรี มีมติให้มหาวิทยาลัยปรับเปลี่ยนทิศทางการผลิตบัณฑิต โดยมุ่งเน้นการผลิตบัณฑิตทางด้านวิทยาศาสตร์สุขภาพ วิทยาศาสตร์และเทคโนโลยี โดยใช้พื้นที่มหาวิทยาลัยศรีนครินทร์วิโรฒ อำเภอองครักษ์ จังหวัดนครนายก จัดตั้งคณะวิศวกรรมศาสตร์ และเริ่มก่อสร้าง ศูนย์การแพทย์สมเด็จพระเทพรัตนราชสุดาฯ สยามบรมราชกุมารี พ.ศ. 2536 - ยุบรวมวิทยาเขตของมหาวิทยาลัยศรีนครินทร์วิโรฒ ในกรุงเทพมหานคร ตามมติคณะรัซมนตรีเมื่อวันที่ 5 มิถุนายน พ.ศ. 2522 ทำให้มหาวิทยาลัยศรีนครินทรวิโรฒ ปทุมวัน มหาวิทยาลัยศรีนครินทรวิโรฒ บางเขน ต้องหยุดรับนิสิตใหม่ ภาควิชาศิลปะและวัฒนธรรม คณะมนุษยศาสตร์ ได้สถาปนาขึ้นเป็น คณะศิลปกรรมศาสตร์ พ.ศ. 2537 - จัดตั้งคณะทันตแพทย์ศาสตร์ พ.ศ. 2539 - จัดตั้งคณะเภสัชศาสตร์ คณะสหเวชศาสตร์ และเปิดอาคารวิจัยและศึกษาต่อเนื่อง พ.ศ. 2542 - จัดตั้งคณะพยาบาลศาสตร์ ในพื้นที่ อำเภอองครักษ์ จังหวัดนครนายก (หลังจากวิทยาลัยพยาบาลกรุงเทพที่เข้ามาสมทบ กลายเป็นวิทยาเขตของวิทยาลัยพยาบาลบรมราชชนนี ในปี พ.ศ. 2537) พ.ศ. 2544 - พิธีเปิดศูนย์การแพทย์สมเด็จพระเทพรัตนราชสุดาฯ สยามบรมราชกุมารี พ.ศ. 2547 - จัดตั้งวิทยาลัยนานาชาติเพื่อศึกษาความยั่งยืน พ.ศ. 2549 - จัดตั้งวิทยาลัยนวัตกรรมสื่อสารสังคม พ.ศ. 2550 - โรงพยาบาลชลประทาน อำเภอปากเกร็ด จังหวัดนนทบุรี เข้ามาสมทบกับมหาวิทยาลัย เปลี่ยนชื่อเป็นศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ พ.ศ. 2551 - จัดตั้งสำนักวิชาเศรษฐศาสตร์และนโยบายสาธารณะ และวิทยาลัยโพธิวิชชาลัย พ.ศ. 2552 - จัดตั้งคณะเทคโนโลยีและนวัตกรรมผลิตภัณฑ์การเกษตร พ.ศ. 2554 - เปิดลานอโศกมนตรี (SWUniplex) โดยมหาวิทยาลัยได้ดำเนินการซื้อที่ดิน ทำให้มหาวิทยาลัยสามารถเข้าออกผ่านถนนอโศกมนตรี (สุขุมวิท 21) ได้โดยตรง พ.ศ. 2556 - จัดตั้งคณะวัฒนธรรมสิ่งแวดล้อมและการท่องเที่ยวเชิงนิเวศ พ.ศ. 2559 - เปลี่ยนรูปแบบการบริหารงาน เป็นสถาบันอุดมศึกษาในกำกับของรัฐ
ตราสัญลักษณ์ของมหาวิทยาลัย ธงประจำมหาวิทยาลัย สีเทา-แดง สีประจำมหาวิทยาลัย
ได้มาจากกราฟที่เขียนแทนสมการทางคณิตศาสตร์ Y = ex หมายถึง การเพิ่มหรือการงอกงาม ซึ่งตรงกับปรัชญาของมหาวิทยาลัยที่ว่า การศึกษาคือความเจริญงอกงาม (สิกขา วิรุฬฺ หิ สมฺปตฺตา)
มหาวิทยาลัยศรีนครินทรวิโรฒ มีความหมายว่า "มหาวิทยาลัยที่เจริญเป็นศรีสง่าแก่มหานคร" "วิโรฒ"มาจากคำว่า "วิโรฒ" ในภาษาสันสกฤต แปลว่า ความงอกงามหรือเจริญ มหาวิทยาลัยศรีนครินทรวิโรฒ (อ่านว่า สี-นะ-คะ-ริน-วิ-โรด) มีชื่อย่อว่า "มศว" (ไม่มีจุด) เขียนอักษรโรมันว่า "Srinakharinwirot University" มีชื่อย่อเป็นภาษาอังกฤษว่า SWU (อ่านว่า สะ-วู)
สีประจำมหาวิทยาลัย สีเทา คือ สีของสมอง หมายถึง ความคิดหรือสติปัญญา สีแดง สีของเลือด หมายถึง ความกล้าหาญ
สีเทา-แดง จึงหมายถึง มีความกล้าหาญที่จะคิด และมีความคิดอย่างกล้าหาญ
"การศึกษาคือความเจริญงอกงาม" ตรงกับภาษาอังกฤษว่า "Education is Growth" และตรงกับภาษาบาลีว่า "สิกขา วิรุฬฺหิ สมฺปตฺตา" เจริญงอกงามด้วยอารยวัฒิ 5 ประการ
งอกงามด้วยศรัทธา งอกงามด้วยศรัทธาในชีวิต บทบาท และหน้าที่ของตน งอกงามด้วยศีล งอกงามด้วยจริยธรรมและความดีงามทั้งปวง งอกงามด้วยสุตะ งอกงามด้วยการสดับตรับฟังและเรียนรู้ตลอดเวลา งอกงามด้วยจาคะ งอกงามด้วยความเอื้อเฟื้อเผื่อแผ่และเอื้ออาทรต่อผู้อื่น งอกงามด้วยปัญญา งอกงามในการดำรงชีวิต คิด และทำด้วยปัญญา[5]
อัตลักษณ์นิสิต มศว
เรียนรู้ตลอดชีวิต คิดเป็น ทำเป็น หนักเอาเบาสู้ รู้กาลเทศะ เปี่ยมจิตสำนึกสาธารณะ มีทักษะสื่อสาร อ่อนน้อมถ่อมตน งามด้วยบุคลิก พร้อมด้วยศาสตร์และศิลป์
วันที่ 28 เมษายน 2492 เป็นวันที่กระทรวงศึกษาธิการ ประกาศตั้งโรงเรียนฝึกหัดครูชั้นสูง ที่ถนนประสานมิตร อำเภอพระโขนง จังหวัดพระนคร วันที่ 28 เมษายน จึงเป็นวันมหาวิทยาลัยศรีนครินทรวิโรฒ และชาวศรีนครินทรวิโรฒ ควรจะรำลึกถึงปูชนียบุคคลที่สำคัญ 2 ท่าน ที่มีส่วนเกี่ยวข้องกับการก่อตั้งสถานศึกษาแห่งนี้ คือ ศาสตราจารย์ หม่อมหลวงปิ่น มาลากุล ผู้ดำเนินการซื้อที่ดิน วางผัง บุกเบิกงาน และอีกท่านหนึ่ง ที่ได้ดำเนินการบริหารการศึกษา ได้ดำเนินการบริหารการศึกษาแห่งนี้คู่กันตลอดมาก็คือ หลวงสวัสดิสารศาสตรพุทธิ (สวัสดิ์ สุมิตร) ผู้อำนวยการคนแรกของโรงเรียนฝึกหัดครูชั้นสูง
วันที่ 16 กันยายน 2497 เป็นวันที่พระบาทสมเด็จพระปรมินทรมหาภูมิพลอดุลยเดช ทรงลงพระปรมาภิไธยในพระราชบัญญัติ วิทยาลัยวิชาการศึกษา พ.ศ. 2497 (ประกาศในราชกิจจานุเบกษา เล่มที่ 71 ตอนที่ 61) ถือเป็นวันยกฐานะโรงเรียนฝึกหัดครูชั้นสูง เป็นวิทยาลัยวิชาการศึกษา และเป็นวันที่ตรงกับวันเกิดของศาสตราจารย์ ดร.สาโรช บัวศรีด้วย และเพื่อเป็นเกียรติแก่ศาสตราจารย์ ดร.สาโรช บัวศรี จึงเรียกวันที่ 16 กันยายน เป็นวันสาโรช บัวศรี
วันที่ 29 มิถุนายน 2517 เป็นวันยกฐานะวิทยาลัยวิชาการศึกษา เป็นมหาวิทยาลัยศรีนครินทรวิโรฒ ตามราชบัญญัติ มหาวิทยาลัยศรีนครินทรวิโรฒ พ.ศ. 2517 มหาวิทยาลัยจึงถือเอาวันที่ 29 มิถุนายน เป็นวันยกฐานะวิทยาลัยวิชาการศึกษา เป็นมหาวิทยาลัยศรีนครินทรวิโรฒ ผู้ที่มีบทบาทสำคัญในการยกฐานะวิทยาลัยวิชาการศึกษา เป็นมหาวิทยาลัยศรีนครินทรวิโรฒ คือ ศาสตราจารย์ ดร.สุดใจ เหล่าสุนทร และเพื่อเป็นเกียรติแก่ศาสตราจารย์ ดร.สุดใจ เหล่าสุนทร จึงเรียกวันที่ 29 มิถุนายน เป็นวันสุดใจ เหล่าสุนทร
รายนามผู้บริหารวาระการดำรงตำแหน่งผู้อำนวยการโรงเรียนฝึกหัดครูชั้นสูง ถนนประสานมิตร1. หลวงสวัสดิสารศาสตรพุทธิ21 เมษายน พ.ศ. 2492 - 31 มีนาคม พ.ศ. 24962. ศาสตราจารย์ ดร.สาโรช บัวศรี1 เมษายน พ.ศ. 2496 - 30 กันยายน พ.ศ. 2496อธิการวิทยาลัยวิชาการศึกษา2. ศาสตราจารย์ ดร.สาโรช บัวศรี (ผู้อำนวยการ)1 ตุลาคม พ.ศ. 2496 - 29 กันยายน พ.ศ. 24972. ศาสตราจารย์ ดร.สาโรช บัวศรี (อธิการ)1 เมษายน พ.ศ. 2496 - 30 กันยายน พ.ศ. 24963. ศาสตราจารย์ ดร.หม่อมหลวงปิ่น มาลากุล30 กันยายน พ.ศ. 2497 - 6 มิถุนายน พ.ศ. 2499 (รักษาการ)4. ศาสตราจารย์ ดร.สุดใจ เหล่าสุนทร2 มกราคม พ.ศ. 2512 - 28 มิถุนายน พ.ศ. 2517อธิการบดีมหาวิทยาลัยศรีนคริทรวิโรฒ4. ศาสตราจารย์ ดร.สุดใจ เหล่าสุนทร29 มิถุนายน พ.ศ. 2517 - 25 มกราคม พ.ศ. 25225. ศาสตราจารย์ ดร.นิพนธ์ ศศิธร26 มกราคม พ.ศ. 2522 - 25 มกราคม พ.ศ. 25266. รองศาสตราจารย์ ดร.ทรงศักดิ์ ศรีกาฬสินธุ์17 พฤษภาคม พ.ศ. 2526 - 16 พฤษภาคม พ.ศ. 25307. รองศาสตราจารย์ ดร.ชาตรี เมืองนาโพธิ์17 พฤษภาคม พ.ศ. 2530 - 16 พฤษภาคม พ.ศ. 25368. รองศาสตราจารย์ ดร.พจน์ สะเพียรชัย17 พฤษภาคม พ.ศ. 2536 - 16 พฤษภาคม พ.ศ. 25409. รองศาสตราจารย์ ดร.คุณหญิงสุมณทา พรหมบุญ8 มิถุนายน พ.ศ. 2540 - 16 พฤษภาคม พ.ศ. 254610. ศาสตราจารย์ ดร.วิรุณ ตั้งเจริญ28 มิถุนายน พ.ศ. 2546 - 27 มิถุนายน พ.ศ. 2554 28 มิถุนายน พ.ศ. 2554 - 25 กันยายน พ.ศ. 2554 (รักษาการ)11. ผู้ช่วยศาสตราจารย์ นายแพทย์ เฉลิมชัย บุญยะลีพรรณ26 กันยายน พ.ศ. 2554 - 25 กันยายน พ.ศ. 2558[6]12. รองศาสตราจารย์ ดร.สมชาย สันติวัฒนกุล26 กันยายน พ.ศ. 2558 - 1 สิงหาคม พ.ศ. 2559 (รักษาการ) 2 สิงหาคม พ.ศ. 2559 - ปัจจุบัน
อาคารคณะสังคมศาสตร์ อาคารวิจัยและการศึกษาต่อเนื่อง อาคารนวัตกรรม ศาสตราจารย์ ดร.สาโรช บัวศรี อาคารบริการ ศาสตราจารย์ หม่อมหลวงปิ่น มาลากุล สำนักงานอธิการบดี อาคารประสานมิตร หอจดหมายเหตุ
ตามประกาศมหาวิทยาลัยศรีนครินทรวิโรฒ เรื่อง การจัดตั้งส่วนงานของมหาวิทยาลัยศรีนครินทรวิโรฒ ได้ระบุประเภทและหน่วยงานภายในมหาวิทยาลัย ดังนี้
เป็นหน่วยงานที่มีหน้าที่สนับสนุนการดำเนินงานของสภามหาวิทยาลัยและคณะกรรมการต่าง ๆ ของสภามหาวิทยาลัย และหน้าที่อื่นตามที่สภามหาวิทยาลัยหรือนายกสภามหาวิทยาลัยมอบหมาย
เป็นหน่วยงานที่มีหน้าที่สนันสนุนการบริหารงานของมหาวิทยาลัยเพื่อให้บรรลุวัตถุประสงค์และพันธกิจของมหาวิทยาลัย และหน้าที่อื่นตามที่อธิการบดีมอบหมาย
เป็นหน่วยงานที่มีหน้าที่ผลิตบัณฑิต บัณฑิตเฉพาะด้าน หรือเน้นด้านบัณฑิตศึกษา วิจัย บริการวิชาการ ทะนุบำรุงศิลปะและวัฒนธรรมและหน้าที่อื่นตามที่สภามหาวิทยาลัย สภาวิชาการ และอธิการบดีมอบหมาย ซึ่งสามารถแบ่งออกเป็นกลุ่มคณะได้ ดังนี้
คณะกายภาพบำบัด คณะทันตแพทยศาสตร์ คณะพยาบาลศาสตร์ คณะแพทยศาสตร์ คณะเภสัชศาสตร์
คณะเทคโนโลยีและนวัตกรรมผลิตภัณฑ์การเกษตร คณะวิทยาศาสตร์ คณะวิศวกรรมศาสตร์ วิทยาลัยนวัตกรรมสื่อสารสังคม วิทยาลัยอุตสาหกรรมสร้างสรรค์
คณะบริหารธุรกิจเพื่อสังคม คณะพลศึกษา คณะมนุษยศาสตร์ คณะวัฒนธรรมสิ่งแวดล้อมและการท่องเที่ยวเชิงนิเวศ คณะศิลปกรรมศาสตร์ คณะศึกษาศาสตร์ คณะเศรษฐศาสตร์ คณะสังคมศาสตร์ วิทยาลัยนานาชาติเพื่อศึกษาความยั่งยืน วิทยาลัยโพธิวิชชาลัย
เป็นหน่วยงานที่มีหน้าที่สนับสนุนการวิจัย หรือพันธกิจเฉพาะด้านและหน้าที่อื่นตามที่สภามหาวิทยาลัย สภาวิชาการ และอธิการบดีมอบหมาย ซึ่งสถาบันตามประกาศมหาวิทยาลัยมีดังนี้
สถาบันยุทธศาสตร์ทางปัญญาและวิจัย สถาบันวิจัย พัฒนา และสาธิตการศึกษา
เป็นหน่วยงานที่มีหน้าที่ให้บริการ หรือสนันสนุนการให้บริการจัดการด้านใดด้านหนึ่งเป็นหลักและหน้าที่อื่นตามที่สภามหาวิทยาลัย สภาวิชาการ และอธิการบดีมอบหมาย ซึ่งสำนักตามประกาศมหาวิทยาลัยมีดังนี้
สำนักนวัตกรรมการเรียนรู้
สำนักสื่อและเทคโนโลยีการศึกษา ศูนย์การแพทย์ปัญญานันทภิกขุ ชลประทาน
ศูนย์การแพทย์สมเด็จพระเทพรัตนราชสุดาฯ คณะแพทยศาสตร์ มหาวิทยาลัยศรีนครินทรวิโรฒ ศูนย์ผิวหนัง คณะแพทยศาสตร์ มศว ประสานมิตร มศว คลินิก คณะแพทยศาสตร์ มศว ประสานมิตร ศูนย์บริการทันตกรรม คณะทันตแพทยศาสตร์ มศว ประสานมิตร คลินิกกายภาพบำบัด คณะสหเวชศาสตร์ มศว ประสานมิตร และ มศว องครักษ์ ศูนย์ภาษา มศว
โรงเรียนสาธิตมหาวิทยาลัยศรีนครินทรวิโรฒ องครักษ์ สถาบันวิจัย พัฒนา และสาธิตการศึกษา คลินิกเด็กพิเศษ ภาควิชาการศึกษาพิเศษ ศูนย์นวัตกรรมการเรียนรู้ตลอดชีวิต ศูนย์บริหารการจัดการวิชาศึกษาทั่วไป ศูนย์กีฬาสิรินธร ศูนย์ศึกษาแอนิเมชั่น และ มัลติมีเดีย วิทยาลัยนวัตกรรมสื่อสารสังคม มศว ประสานมิตร อุทยานไซเบอร์ และ วิทยาศาสตร์ วิทยาลัยนวัตกรรมสื่อสารสังคม มศว ประสานมิตร ศูนย์อเมริกันศึกษา ภาควิชารัฐศาสตร์ คณะสังคมศาสตร์ ศูนย์ศึกษาพัฒนาจิตอาสาและกิจการเพื่อสังคม "เกษตรทฤษฎีใหม่" วิทยาลัยโพธิวิชชาลัย มศว จังหวัดสระแก้ว พิพิธภัณฑ์เชิงนิเวศ วิทยาลัยโพธิวิชชาลัย แม่สอด มศว จังหวัดตาก พิพิธภัณฑ์ภูมิปัญญาบ้านชาติพันธุ์ โรงเรียนสาธิตชุมชนการเรียนรู้สมเด็จย่า วิทยาลัยโพธิวิชชาลัย มศว แม่แจ่ม จังหวัดเชียงใหม่
114 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110 โทรศัพท์ 0-2649-5000 โทรสาร 0-2258-0311
ถนนอโศก-ดินแดง สาย 98 136 185 206 ถนนเพชรบุรีตัดใหม่ ด้านคลองตัน สาย 11 23 58 60 72 93 113 174 206 ถนนเพชรบุรีตัดใหม่ ด้านประตูน้ำ สาย 11 23 38 58 60 72 93 113 174 ถนนอโศกมนตรี หน้า มศว ประสานมิตร สาย 38 98 136 185
เรือโดยสารคลองแสนแสบ
หากโดยสารมาทางเรือให้ขึ้นที่ ท่า มศว ประสานมิตร สามารถเข้ามาภายในมหาวิทยาลัยได้ หรือขึ้นที่ท่าอโศก เดินย้อนมาทางถนนอโศกมนตรี(สุขุมวิท 21) ข้ามสะพานข้ามคลองแสนแสบ จากนั้นข้ามถนนมาฝั่งมหาวิทยาลัย
รถไฟฟ้ามหานคร สายเฉลิมรัชมงคล (รถไฟใต้ดิน MRT)
สถานีเพชรบุรี จะอยู่ใกล้มหาวิทยาลัย หากเดินขึ้นจากประตู 2 สามารถเดินย้อน ข้ามสะพานข้ามคลองแสนแสบ มาทางถนนอโศกมนตรี(สุขุมวิท 21)จากนั้นข้ามถนนมาฝั่งมหาวิทยาลัย สามารถลงที่สถานีสุขุมวิท ขึ้นที่ประตู 2 ในอาคารอินเตอร์เชนจ์ เดินมาทางซอยคาวบอย ซอยสุขุมวิท 23 (ประสานมิตร) แล้วเรียกใช้บริการวินมอไซต์ได้ในราคา 10 บาท
รถไฟฟ้าเชื่อมท่าอากาศยานสุวรรณภูมิ (SRT Airport Rail Link)
ให้ลงที่สถานีรับส่งผู้โดยสารอากาศยานในเมือง หรือ สถานีมักกะสัน จากนั้นเดินมาทางฝั่งถนนเพชรบุรี-อโศก มี Skywalk เชื่อมต่อกับ รถไฟฟ้าสายสีน้ำเงิน สถานีเพชรบุรี
รถไฟฟ้าบีทีเอส สายสุขุมวิท (รถไฟฟ้า BTS)
ให้ลงที่สถานีอโศก มีทางเชื่อมกับรถไฟฟ้ามหานคร สายเฉลิมรัชมงคล 2 จุด จุดแรกบริเวณเทอร์มินัล 21 ลงมาทาง ถนนอโศกมนตรี แล้วใช้บริการวินมอไซต์ จุดที่สองเป็นทาง Skywalk เชื่อมกับอาคารอินเตอร์เชนจ์ เดินมาทางซอยคาวบอย ซอยสุขุมวิท 23 (ประสานมิตร) แล้วเรียกใช้บริการวินมอไซต์ได้ในราคา 10 บาท
63 หมู่ที่ 7 ถนนรังสิต-นครนายก คลอง 16 ตำบลองครักษ์ อำเภอองครักษ์ จังหวัดนครนายก 26120 โทรศัพท์ 0-2649-5000 ต่อ 21013 โทรสาร 0-2649-5000 ต่อ 21013
การจัดอันดับโดย เว็บโอเมตริกซ์(Webometrics)[7] ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบัน ซึ่งทางเว็บโอเมตริกซ์ได้จัดอันดับปีละ 2 ครั้งในเดือนมกราคม และกรกฎาคม ล่าสุดเดือนมกราคมพ.ศ. 2560 มหาวิทยาลัยศรีนครินทรวิโรฒ อยู่ในอันดับที่ 1,270 ของโลก อันดับที่ 478 ของทวีปเอเชีย[8] อันดับที่ 33 ของเอเชียตะวันออกเฉียงใต้[9] อันดับที่ 13 ของมหาวิทยาลัยในประเทศไทย[10]
QS University Rankings Asia 2016-17
การจัดอันดับโดย Qs มีเกณฑ์การจัดอันดับ ดังนี้
ชื่อเสียงทางวิชาการ (30 เปอร์เซนต์) เป้าหมายของตัวชี้วัดนี้เพื่อจะบอกว่ามหาวิทยาลัยใดมีชื่อเสียงในในระดับนานาชาติ การสำรวจผู้จ้างงาน (20 เปอร์เซนต์) อัตราส่วนของคณะต่อนักศึกษา (15 เปอร์เซนต์) วัดจากอัตราส่วนของบุคลากรทางการศึกษาต่อจำนวนนักศึกษา และการติดต่อและให้การสนับสนุนของบุคลากรที่มีต่อนักศึกษา การอ้างอิงในรายงาน (10 เปอร์เซนต์) และผลงานของคณะ (10 เปอร์เซนต์) เป็นการรวมทั้งงานที่อ้างอิงใน scopusและ การตีพิมพ์ผลงานโดยคณะนั้นๆเอง บุคลากรระดับดุษฎีบัณฑิต (5 เปอร์เซนต์) สัดส่วนคณะที่เป็นหลักสูตรนานาชาติ (2.5 เปอร์เซนต์) และนักศึกษาต่างชาติ (2.5 เปอร์เซนต์) สัดส่วนของรับนักศึกษาและเปลี่ยนที่เข้ามาศึกษา (2.5 เปอร์เซนต์) และการส่งนักศึกษาออกไปแลกเปลี่ยน (2.5 เปอร์เซนต์)[11]
โดยมหาวิทยาลัยศรีนครินทรวิโรฒ ได้รับการจัดให้เป็นมหาวิทยาลัยอันดับ 301-350 ของเอเชีย
กิจกรรมเทา-งามสัมพันธ์ เกิดขึ้นหลังจากมหาวิทยาลัยศรีนครินทรวิโรฒวิทยาเขตต่างๆ ได้รับการยกฐานะเป็นมหาวิทยาลัยใหม่ ซึ่งประกอบด้วย มหาวิทยาลัยศรีนครินทรวิโรฒ มหาวิทยาลัยบูรพา มหาวิทยาลัยมหาสารคาม มหาวิทยาลัยทักษิณ และมหาวิทยาลัยนเรศวร แม้ว่าวิทยาเขตต่างๆ จะได้รับการยกฐานะเป็นมหาวิทยาลัยเอกเทศ แต่ด้วยความตระหนักถึงความผูกพันทั้ง 5 มหาวิทยาลัย จึงมีปณิธานที่จะร่วมมือกันในภารกิจอันควรแก่มหาวิทยาลัย ดังนั้นจึงได้ร่วมมือกันจัดงานเทา-งามสัมพันธ์ ขึ้น โดยใช้สี “เทา” ซึ่งเป็นสีประจำโดยรวมของทุกวิทยาเขตเป็นพื้นฐาน และเพิ่มคำว่า “งาม” ซึ่งเป็นคำที่มีความหมายและมีคุณค่ายิ่ง มีความหมายรวมเป็น “เทา-งามสัมพันธ์” ในปี 2538 มหาวิทยาลัยศรีนครินทรวิโรฒ วิทยาเขตสงขลา หรือมหาวิทยาลัยทักษิณ เป็น เจ้าภาพ</i>โดยมีรูปแบบกิจกรรมที่เน้นด้านกีฬาและด้านศิลปวัฒนธรรมเป็นหลัก
ต่อมาในปี พ.ศ. 2539 ทั้ง 5 มหาวิทยาลัย โดยอธิการบดีร่วมเล็งเห็นความสำคัญต่อภารกิจของมหาวิทยาลัยและประเทศชาติ จึงได้ร่วมลงนามข้อตกลงความร่วมมือมหาวิทยาลัยในเครือเทา-งามสัมพันธ์ เป็นต้นมา ซึ่งมีข้อตกลงชัดเจนใน 4 ด้านคือด้านการวิจัย ด้านการบริหารวิชาการแก่สังคม ด้านการสร้างความสามัคคีระหว่างมหาวิทยาลัยในเครือเทา-งาม ตลอดจนถึงการทะนุบำรุงศิลปวัฒนธรรมและการกีฬา และด้านการพัฒนาองค์กรบริหาร การจัดการและวิชาการ วัตถุประสงค์
เพื่อให้ผู้เข้าร่วมงานเทา-งามสัมพันธ์ ได้ร่วมกันในภารกิจในด้านต่าง ๆ ตามข้อตกลงความร่วมมือของมหาวิทยาลัยในเครือเทา-งาม เพื่อให้ผู้เข้าร่วมงานเทา-งามสัมพันธ์ ได้มีโอกาสแลกเปลี่ยนความรู้ทางด้านงานวิชาการและวิจัย เพื่อให้ผู้เข้าร่วมงานเทา-งามสัมพันธ์ ได้มีโอกาสสร้างความสัมพันธ์อันดีต่อกัน และทำกิจกรรมร่วมกันทั้งกิจกรรมด้านวิชาการและด้านกิจการนิสิต เพื่อให้ผู้เข้าร่วมงานเทา-งามสัมพันธ์ โดยเฉพาะนิสิตได้มีโอกาสทำประโยชน์เพื่อส่วนรวมในการ ออกค่ายนิสิตเทา-งามสัมพันธ์
งานไม้เรียวเกม (My Real Game)
กีฬาประเพณีคณะครุศาสตร์-ศึกษาศาสตร์ หรือ ไม้เรียวเกม</i>จัดขึ้นครั้งแรกปีการศึกษา 2544 เป็นการแข่งขันกีฬาเพื่อเชื่อมความสัมพันธ์ ของ นิสิต-นักศึกษา ในสายวิชาชีพครู 5 สถาบัน ได้แก่ คณะครุศาสตร์ จุฬาลงกรณ์มหาวิทยาลัย คณะศึกษาศาสตร์ มหาวิทยาลัยเกษตรศาสตร์ คณะศึกษาศาสตร์ มหาวิทยาลัยศรีนครินทรวิโรฒ คณะศึกษาศาสตร์ มหาวิทยาลัยศิลปากร และคณะศึกษาศาสตร์ มหาวิทยาลัยบูรพา นอกจากการแข่งกีฬาแล้ว ยังมีการแสดง จาก นิสิต-นักศึกษา ของแต่ละมหาวิทยาลัย และ คอนเสิร์ต ในงานเลี้ยงกลางคืน อีกด้วย
กระดานดำสัมพันธ์เป็นการแข่งขันกีฬาประเพณีคณะครุศาสตร์-ศึกษาศาสตร์ หรือ กระดานดำสัมพันธ์ จัดขึ้นครั้งแรกเมื่อปีพุทธศักราช 2548 ณ มหาวิทยาลัยขอนแก่น เป็นการแข่งขันกีฬาเพื่อเชื่อมความสัมพันธ์ ของ นิสิต-นักศึกษา ในสายวิชาชีพครู 5 สถาบัน ได้แก่ คณะศึกษาศาสตร์ มหาวิทยาลัยขอนแก่น คณะศึกษาศาสตร์ มหาวิทยาลัยนเรศวร คณะศึกษาศาสตร์ มหาวิทยาลัยศรีนครินทรวิโรฒ คณะศึกษาศาสตร์ มหาวิทยาลัยมหาสารคาม และคณะศึกษาศาสตร์ มหาวิทยาลัยเชียงใหม่ นอกจากการแข่งกีฬาแล้ว ยังมีการแสดง จาก นิสิต-นักศึกษา ของแต่ละมหาวิทยาลัย และ คอนเสิร์ต ในงานเลี้ยงกลางคืน ทั้งทั้ง มีการ ประกวดกองเชียร์ และ เชียร์หลีดเดอร์ ของแต่ละมหาวิทยาลัย อีกด้วย
กิจกรรม SWU Game กิจกรรม Freshmen Night ค่ายสร้างแรงบันดาลใจเพื่อรับใช้สังคม "ตามรอยพ่อ"
พระบาทสมเด็จพระเจ้าอยู่หัวภูมิพลอดุลยเดช พระองค์เสด็จพระราชดำเนินมาในการพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร ครั้งแรกในวันที่ 29 ธันวาคม 2502 ด้วยพระองค์เองเรื่อยมา แต่ในปัจจุบันพระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาปฏิบัติพระราชกรณียกิจแทนพระองค์ในการพระราชทานปริญญาบัตร แก่บัณฑิต มหาบัณฑิต และดุษฎีบัณฑิตของมหาวิทยาลัยศรีนครินทรวิโรฒ ที่ อาคารกีฬา 2 มหาวิทยาลัยศรีนครินทรวิโรฒ องครักษ์ จังหวัดนครนายก
...ในฐานะที่ต้องออกไปทำหน้าที่เป็นครูของผู้อื่น ท่านจำจะต้องสร้างสมธรรมะต่าง ๆ ให้เพิ่มพูนมากยิ่งขึ้น และรู้จักวางตัวให้สมกับเป็นผู้มีหน้าที่สั่งสอนและอบรมเยาวชน ควรจะตั้งใจปฏิบัติหน้าที่อย่างเต็มความ สามารถและช่วยกันขจัดปัญหาเยาวชนให้หมดสิ้นไปโดยเร็ว และส่งเสริมให้เยาวชนเป็นคนที่มีสัมมาชีพและมีความประพฤติดี เพื่อเป็นกำลังในการที่จะสร้างประเทศชาติต่อไป
พระบรมราโชวาทในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร
...ผู้ที่เป็นครูอาจารย์นั้น ใช่ว่าจะมีแต่ความรู้ในทางวิชาการ และทางการสอนเท่านั้นก็หาไม่ จะต้องรู้จักอบรมเด็กทั้งในด้านศีลธรรมจรรยา และวัฒนธรรม รวมทั้งให้มีความสำนึกรับผิดชอบในหน้าที่ และในฐานะที่จะเป็นพลเมืองที่ดีของชาติต่อไปข้างหน้า การให้ความรู้หรือที่เรียกว่าการสอนนั้นต่างกับการอบรม การสอน คือ การให้ความรู้แก่ผู้เรียน ส่วนการอบรม เป็นการฝึกจิตใจของผู้เรียนให้ซึมซาบจนติดเป็นนิสัย...
พระบรมราโชวาทในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร
......การศึกษาเป็นเรื่องใหญ่และสำคัญยิ่งของมนุษย์ คนเราเมื่อเกิดมาก็ได้รับการสั่งสอนจากบิดามารดา อันเป็นความรู้เบื้องต้น เมื่อเจริญเติบใหญ่ขึ้น ก็เป็นหน้าที่ของครูและอาจารย์สั่งสอนให้ได้รับวิชาความรู้สูง และอบรมจิตใจให้พร้อมด้วยคุณธรรม เพื่อจะได้เป็นพลเมืองที่ดีของชาติสืบไป
พระบรมราโชวาทในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร
...เพราะครูที่ดีควรต้องมีความรู้ดีด้วยเสมอ ท่านทั้งหลายได้รับปริญญาทางการศึกษาแล้วในวันนี้ ต่อไปจะต้องมีหน้าที่รับผิดชอบอย่างยิ่งต่อประเทศชาติ เพราะท่านจะออกไปเป็นผู้ให้การศึกษา อบรมแก่เยาวชน ผู้จะเติบโตขึ้นมาเป็นเจ้าของปกครองประเทศในอนาคตและการศึกษาอบรมขั้นพื้นฐานของเยาวชนในปัจจุบันมีความจำเป็นเพื่ออนาคตของชาติมาก เพราะฉะนั้น เมื่อท่านเห็นความสำคัญของการเป็นครู และเมื่อท่านได้เลือกหน้าที่ของท่านเช่นนี้แล้ว ท่านต้องพยายามทำหน้าที่ให้สมบูรณ์ด้วยความตั้งใจจริง โดยมุ่งประโยชน์ส่วนรวมของประเทศชาติเป็นที่ตั้ง...
พระบรมราโชวาทในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร
...ประเทศชาติของเราจะเจริญหรือเสื่อมลงนั้นย่อมขึ้นอยู่กับการศึกษาของประชาชนแต่ละคนเป็นสำคัญ ผลการศึกษาอบรมในวันนี้จะเป็นเครื่องกำหนดของชาติในวันข้างหน้า ท่านทั้งหลายจะต้องเป็นผู้รับผิดชอบโดยตรงในเรื่องนี้ เพราะฉะนั้น เมื่อท่านออกไปเป็นครู ท่านต้องพยายามทำหน้าที่ของท่านให้สำเร็จโดยสมบูรณ์
พระบรมราโชวาทในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร
....การสอนให้นักเรียนมีความรู้ดีเป็นสิ่งสำคัญมาก แต่มีสิ่งสำคัญยิ่งกว่านั้นอีก คือ จะต้องฝึกหัดให้นักเรียนรู้จักคิดพิจารณา นำวิชาความรู้นั้นไปใช้ในทางที่ถูกต้องเหมาะสมแก่งานได้ด้วย การศึกษาที่ให้ทั้งวิชาการและวิธีใช้วิชาโดยถูกต้องเช่นนี้ จึงจะเป็นการศึกษาที่ดี...
พระบรมราโชวาทในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร
สมเด็จพระเทพรัตนราชสุดาฯ สยามบรมราชกุมารี ทรงสำเร็จการศึกษา ปริญญาการศึกษาดุษฎีบัณฑิต สาขาพัฒนศึกษาศาสตร์ เมื่อ พ.ศ. 2529 ด้วยแต้มเฉลี่ย 3.86 เจนนิเฟอร์ คิ้ม นักร้อง และ กรรมการตัดสินการประกวดร้องเพลง เดอะวอยซ์ไทยแลนด์ จอมขวัญ หลาวเพ็ชร์ พิธีกร ประจำรายการถามตรงๆ กับ จอมขวัญ ทางThairath TV อดีตพิธีกร รายการคมชัดลึก นิษฐา จิรยั่งยืน นักแสดงในสังกัด สถานีวิทยุโทรทัศน์ไทยทีวีสีช่อง 3 มีผลงานเด่นในละครซีรีส์ชุด สุภาพบุรุษจุฑาเทพ และภาพยนตร์แฟนเดย์..แฟนกันแค่วันเดียว ดำรง พุฒตาล นักการเมือง นักธุรกิจ นักสื่อสารมวลชน เจ้าของนิตรสารคู่สร้างคู่สม พงษ์พัฒน์ วชิรบรรจงเป็นนักร้อง นักแสดง ผู้กำกับละคร และ ภาพยนตร์ ศาสตราจารย์ ดร.ประสาท สืบค้าอธิการบดีมหาวิทยาลัยเทคโนโลยีสุรนารีศิษย์เก่าดีเด่นประจำปีพุทธศักราช 2555 นิวัฒน์ธำรง บุญทรงไพศาลอดีต รองนายกรัฐมนตรี และ ผู้รักษาการในตำแหน่งนายกรัฐมนตรี ของรัฐบาลยิ่งลักษณ์
สมเด็จพระเทพรัตนราชสุดาฯ สยามบรมราชกุมารี ทรงสำเร็จการศึกษา ปริญญาการศึกษาดุษฎีบัณฑิต (กศ.ด.) สาขาพัฒนศึกษาศาสตร์ เมื่อ พ.ศ. 2529 หม่อมราชวงศ์รุจีสมร สุขสวัสดิ์ (ศิษย์เก่าคณะสังคมศาสตร์) ผู้บริหารโรงเรียนวรรณวิทย์ กรุงเทพมหานคร ธวัชชัย ไทยเขียว (ศิษย์เก่าคณะสังคมศาสตร์) รองปลัดกระทรวงยุติธรรม กัญญารัตน์ พงศ์กัมปนาท (นินิว) (ศิษย์เก่าคณะศิลปกรรมศาสตร์) นักแสดง กฤษณภูมิ พิบูลสงคราม (เจเจ) (นิสิตวิทยาลัยนวัตกรรมสื่อสารสังคม) นักแสดง คะนึงนิจ จักรสมิทธานนท์ (ศิษย์เก่าคณะศิลปกรรมศาสตร์) นักแสดง,พิธีกร คาริสา สปริงเกตต์ (นิสิตวิทยาลัยนวัตกรรมสื่อสารสังคม) นักแสดง รัฐพล พรรณเชษฐ์ (เภา)(ศิษย์เก่าคณะศึกษาศาสตร์) นักร้อง,นักดนตรี จรินทร์พร จุนเกียรติ (เต้ย) (ศิษย์เก่าคณะศิลปกรรมศาสตร์) นักแสดง, พิธีกร จิรายุ ละอองมณี ( เก้า จิรายุ ) (นิสิตวิทยาลัยนวัตกรรมสื่อสารสังคม) นักแสดง จีระ บุญมาก (ศิษย์เก่าวิทยาลัยวิชาการศึกษา) วีรชน 14ตุลา จิตร ภูมิศักดิ์ (สหายปรีชา) (นิสิตปริญญาโทวิทยาลัยวิชาการศึกษา) นักคิดนักเขียน มีผลงานสำคัญคือ โฉมหน้าศักดินาไทย จอมขวัญ หลาวเพ็ชร์ (ขวัญ)(ศิษย์เก่าคณะมนุษยศาสตร์) พิธีกร ช่อง Thairath TV อดีตพิธีกร รายการคมชัดลึก เจนนิเฟอร์ คิ้ม (ไก่)(ศิษย์เก่าคณะมนุษยศาสตร์) นักร้อง ชนิดาภา พงศ์ศิลป์พิพัฒน์ (เบสท์) (ศิษย์เก่าคณะศิลปกรรมศาสตร์) นักแสดง ชรัฐฐา อิมราพร (แจม เนโกะจัมพ์) (ศิษย์เก่าคณะศิลปกรรมศาสตร์) นักร้อง ชลธร คงยิ่งยง (กัปตัน) (นิสิตวิทยาลัยนวัตกรรมสื่อสารสังคม) นักแสดง เฌอมาวีร์ สุวรรณภาณุโชค (แพรว) (ศิษย์เก่าคณะสังคมศาสตร์) นักแสดง ดำรง พุฒตาล (ศิษย์เก่าคณะศึกษาศาสตร์) เจ้าของนิตยสารคู่สร้างคู่สม แทนคุณ จิตต์อิสระ (ศิษย์เก่าคณะมนุษยศาสตร์) นักการเมือง และ พิธีกร อดีต สมาชิกสภาผู้แทนราษฏร ธัญสินี พรมสุทธิ์ (ส้ม) (ศิษย์เก่าคณะสังคมศาสตร์) นักแสดง / พิธีกร นาตาลี เดวิส (นาตาลี) (นิสิตคณะมนุษยศาสตร์) นักร้อง นางแบบ นิรันดร์ บุญยรัตพันธุ์ (น้าต๋อย เซ็มเบ้) (ศิษย์เก่าคณะศึกษาศาสตร์) นักพากย์การ์ตูน นิวัฒน์ธำรง บุญทรงไพศาล (ศิษย์เก่าคณะศึกษาศาสตร์) นักการเมือง และ อดีต รองนายกรัฐมนตรี นิภาภรณ์ ฐิติธนการ (ซานิ AF6) (ศิษย์เก่าคณะมนุษยศาสตร์) ผู้ชนะเลิศรายการ ทรู อะคาเดมี่ แฟนเทเชีย ซีซั่นที่ 6 นิษฐา จิรยั่งยืน (มิว)(ศิษย์เก่าคณะศิลปกรรมศาสตร์) นักแสดง ศาสตราจารย์ ดร.ประสาท สืบค้า (ศิษย์เก่าคณะศึกษาศาสตร์) อธิการบดีมหาวิทยาลัยเทคโนโลยีสุรนารี ผลิตโชค อายนบุตร (เป๊ก) (ศิษย์เก่าคณะศิลปกรรมศาสตร์) นักร้อง ผู้เข้าประกวดรายการThe Mask Singer หน้ากากนักร้องฉายา หน้ากากจิงโจ้ พรชิตา ณ สงขลา (ศิษย์เก่าคณะศิลปกรรมศาสตร์) นักแสดง พงษ์พัฒน์ วชิรบรรจง (อ๊อฟ) (ศิษย์เก่าคณะพลศึกษา) นักแสดง และ ผู้กำกับภาพยนตร์ พิมพ์ชนก ลือวิเศษไพบูลย์ (ใบเฟิร์น) (ศิษย์เก่าคณะศิลปกรรมศาสตร์) นักแสดง โฟกัส จีระกุล (โฟกัส) (ศิษย์เก่าวิทยาลัยนวัตกรรมสื่อสารสังคม) นักแสดง ภัณฑิลา ฟูกลิ่น (ศิษย์เก่าคณะศิลปกรรมศาสตร์) นักแสดง มนชนก แสงฉายเพียงเพ็ญ (โม) (ศิษย์เก่าคณะศิลปกรรมศาสตร์) นักแสดง ยิ่งศักดิ์ จงเลิศเจษฎาวงศ์ (ศิษย์เก่าคณะศึกษาศาสตร์) พิธีกร นักวิชาการ ฤกษ์ชัย พวงเพ็ชร์ (ยอร์ช) (ศิษย์เก่าคณะศิลปกรรมศาสตร์) ผู้กำกับภาพยนตร์/เขียนบท ค่าย เอ็ม เทอร์ตี้ไนน์ (M-39) ลีลาวดี วัชโรบล (ลี) (ศิษย์เก่าคณะศึกษาศาสตร์) นักการเมือง และ อดีตรองนางสาวไทย ศิรินทิพย์ หาญประดิษฐ์ (โรส) (ศิษย์เก่าคณะมนุษยศาสตร์) นักร้อง ศิรชัช เจียรถาวร (ไมเคิล) (นิสิตวิทยาลัยนานาชาติเพื่อศึกษาความยั่งยืน) นักแสดง สุชารัตน์ มานะยิ่ง (ออม) (ศิษย์เก่าคณะศิลปกรรมศาสตร์) นักแสดง,พิธีกร นายแพทย์ สมิทธิ์ อารยะสกุล (หมอโอ๊ค)(ศิษย์เก่าปริญญาโทคณะแพทย์ศาสตร์) แพทย์ผู้เชี่ยวชาญด้านผิวหนัง , นักแสดง สุเมธ แย้มนุ่น (ศิษย์เก่าวิทยาลัยวิชาการศึกษา) อดีตเลขาธิการคณะกรรมการการอุดมศึกษา หรรษา จึงวิวัฒนวงศ์ (นิวเคลียร์ G20) (ศิษย์เก่าคณะศิลปกรรมศาสตร์) นักร้อง อธิชนัน ศรีเสวก (ไอซ์) (ศิษย์เก่าคณะมนุษยศาสตร์) นักแสดง ซอนญ่า สิงหะ (ศิษย์เก่าคณะมนุษยศาสตร์) นักร้อง นักแสดง อนันต์ ทรัพย์วารี (ศิษย์เก่าคณะวิทยาศาสตร์) ผู้อำนวยการโรงเรียนเทพศิรินทร์ ภานุวัฒน์ เกิดทองทวี (คอปเตอร์) (นิสิตคณะศิลปกรรมศาสตร์) นักแสดง อนุภาษ เหลืองสดใส (เงิน) (นิสิตวิทยาลัยนวัตกรรมสื่อสารสังคม) นักแสดง กร คุณาธิปอภิสิริ (อู๋จุน) (นิสิตคณะศิลปกรรมศาสตร์) นักแสดง วีรกานต์ ภูวภิรมย์ขวัญ (เพื่อน) (นิสิตวิทยาลัยนวัตกรรมสื่อสารสังคม) นักแสดง อัครวัฒน์ เอี่ยมสำอางค์ (อาร์ท) (ศิษย์เก่าคณะพละศึกษา) วิทยากร พิธีกร นักแสดง จิรัชยา สุขอินต๊ะ
โรงเรียนสาธิตมหาวิทยาลัยศรีนครินทรวิโรฒ ปทุมวัน โรงเรียนสาธิตมหาวิทยาลัยศรีนครินทรวิโรฒ ประสานมิตร โรงเรียนสาธิตมหาวิทยาลัยศรีนครินทรวิโรฒ องครักษ์ โรงเรียนสาธิตชุมชนการเรียนรู้สมเด็จย่า มหาวิทยาลัยศรีนครินทรวิโรฒ แม่แจ่ม
ศรีนครินทรวิโรฒ ศรีนครินทรวิโรฒ หมวดหมู่:เขตวัฒนา หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย ศรีนครินทรวิโรฒ